ellaskÃ³li LogoKennsluyfirlit – Íslenska

Bekkur: 10. bekkur

Kennarar: Friðrik Sigurbjörn Friðriksson, Magnhildur Björk Gísladóttir og Svavar Svavarsson

# Kennsluhættir:

# Sex kennslustundir á viku. Lögð verður áhersla á að nemendur nái góðri færni í sérhæfðum hugtökum íslenskrar málfræði, lestri og lesskilnings bókmennta og réttritun. Matsaðferðir miðast við einstaklings- og samvinnuverkefni, lengri ritunarverkefni og tímaritun. Kennslan byggir mikið á að nemendur viðhaldi getu sinni til að vinna sjálfstætt, ein og í hópum. Þá er mikil áhersla lögð á nemendur lesi heima á hverjum degi íslenskar bækur eða blöð.

# Námsþættir:

Lestur, bókmenntir, málfræði, ritun, stafsetning og ljóð

# Námsmat:

# Leiðsagnarnám, verkefnabók, æfingar, spurningaverkefni, málfræðipróf, krossapróf, einstaklingsverkefni, hópaverkefni og ritrýni.

# Námsgögn:

Málið í mark – óbeygjanleg orð, Tungutak (valin verkefnahefti), Englar alheimsins e. Einar Má Guðmundsson ásamt verkefnahefti, Gísla saga, Fýkur yfir hæðir (Wuthering Heights) e. Emily Brontë, Ritunarbókin, Stafsetning (brúna bókin), heimalestrarblöð

|  |  |  |  |  |
| --- | --- | --- | --- | --- |
| **Tímabil** | **Námsþættir** | **Leiðir** | **Hæfniviðmið** | **Námsmat** |
| 23.08-10.01 | Bókmenntir, málfræði og stafsetning. | Bókmenntir: heimalestur, samlestur, spurningaverkefni, próf, ritun og verkefni tengt skapandi skilum.  Málfræði: Verkefnabók, verkefnahefti, próf.  Stafsetning: stafsetningaræfingar með upplestri, skrif í stílabók. | Talað mál, hlustun og áhorf:   * Flutt mál sitt skýrt og áheyrilega og hefur tileinkað sér viðeigandi talhraða og fas. * Hlustað, tekið eftir og nýtt sér upplýsingar í töluðu máli til fróðleiks og skemmtunar, einnig notið myndefnis, upplestrar, leikins efnis og tónlistar og gert grein fyrir skoðun sinni á viðkomandi efni. * Gert sér grein fyrir eðli góðrar framsagnar og framburðar og nýtt leiðbeiningar um framsögn, svo sem um áherslu, tónfall, hrynjandi og fas og lagað það að viðtakanda og samskiptamiðli á fjölbreyttan hátt, m.a. með leikrænni tjáningu. * Átt góð samskipti þar sem gætt er að máli, hlustun, tillitssemi, virðingu og kurteisi. * Nýtt aðferðir sem hann hefur lært til að taka virkan þátt í samvinnu, samræðum og rökræðum, tjáð skoðanir sínar með ýmsum hætti, rökstutt þær og valið þeim miðil sem hentar. * Nýtt sér fjölmiðla, svo sem útvarp, sjónvarp, kvikmyndir og rafrænt efni, og tekið afstöðu til þess sem þar er birt.   Lestur og bókmenntir:   * Lesið almenna texta af öryggi og með góðum skilningi, lagt mat á þá og túlkað. * Greint og skilið aðalatriði og aukaatriði í margs konar texta og glöggvað sig á tengslum efnisatriða. * Beitt nokkrum grunnhugtökum í bókmenntafræði, svo sem minni, fléttu, sjónarhorni og sögusviði og kannast við myndmál, algengustu tákn og stílbrögð. * Unnið úr tölulegum og myndrænum upplýsingum, túlkað þær, tengt saman efni sem sett er fram á ólíkan hátt og nýtt sér. * Skilið mikilvægi þess að geta lesið og eflt eigið læsi. * Gert sér grein fyrir eðli og einkennum margvíslegra textategunda og gert öðrum grein fyrir því. * Notað algeng hugtök í bragfræði í umfjöllun um bundið mál og óbundið, lesið og túlkað ljóð af ýmsum toga og frá ýmsum tímum. * Valið sér lesefni til gagns og ánægju og komið fram sem sjálfstæður lesandi sem gerir sér grein fyrir gildi þess að lesa. * Valið og beitt mismunandi aðferðum við lestur. * Lesið, túlkað, metið og fjallað um fjölbreyttar íslenskar og erlendar bókmenntir og gert sér grein fyrir gildi bókmennta. * Leitað og aflað sér heimilda úr ýmsum gagnabrunnum og lagt mat á gildi og trúverðugleika ritaðs máls, svo sem fjölmiðla- og margmiðlunarefnis, og tekið gagnrýna afstöðu til þess.   Ritun:   * Skrifað skýrt og greinilega og beitt ritvinnslu af öryggi, notað orðabækur og önnur hjálpargögn, gengið frá texta, vísað til heimilda og skráð þær. * Beitt reglum um réttritun, hefur náð góðu valdi á stafsetningu og gerir sér grein fyrir að rétt stafsetning er virðing við mál, texta og lesanda. * Skrifað rafrænan texta og tengt texta, mynd og hljóð eftir því sem við á, gerir sér grein fyrir lesanda og miðar samningu við hann. * Beitt skipulegum vinnubrögðum við ritun, skipað efnisatriðum í röklegt samhengi og mótað málsgreinar og efnisgreinar. * Valið og skrifað mismunandi textagerðir sem hæfa viðkomandi verki og beitt mismunandi orðaforða og málsniði við hæfi. * Tjáð hugmyndir sínar og skoðanir og fært rök fyrir þeim í rituðu máli, samið texta frá eigin brjósti og er óhræddur við að beita ríkulegu tungutaki í skapandi ritun. * Notað helstu aðgerðir við ritvinnslu, valið viðeigandi heimildir, vísað til þeirra og sett í heimildaskrá svo sem reglur kveða á um.   Málfræði:   * Beitt helstu málfræðihugtökum í umræðu um notkun málsins og þróun þess. * Áttað sig á beygingarlegum og merkingarlegum einkennum orðflokka og gert sér grein fyrir hlutverki þeirra í eigin texta og annarra. * Áttað sig á skyldleika íslensku við önnur mál og að tungumál, þar á meðal íslenska, breytast sífellt, áttað sig á og beitt sköpunarmætti tungumálsins og nýtt það m.a. við ritun, tal, við nýyrðasmíð, í orðaleikjum og skáldskap. * Valið orð í tali og ritun í samræmi við málsnið, gert sér grein fyrir mikilvægi þess að rækta orðaforðann og nýtt reglur um orðmyndun og einingar orða við ritun. * Notað fleyg orð, algeng orðtök, málshætti og föst orðasambönd til að auðga mál sitt og gerir sér grein fyrir þýðingu lestrar, ekki síst bókmennta, í þessu skyni. * Gert sér grein fyrir mikilvægi góðrar færni í máli, ábyrgð sinni við að bæta mál sitt og getur nýtt þekkingu sína á íslenskri málfræði við nám í erlendum tungumálum. * Flett upp í handbókum, orðasöfnum og rafrænum orðabönkum og nýtt sér málfræðilegar upplýsingar sem þar er að finna. * Gert sér grein fyrir mismunandi málnotkun og málsniði eftir efni og tilefni. Áttar sig á staðbundnum, starfstengdum og aldurstengdum tilbrigðum í orðaforða og málnotkun og þekkir til helstu framburðarmállýskna. | Bókmenntir:   * Verkefnahefti * Krossapróf * Ritunarverkefni * Hópaverkefni – skapandi skil   Málfræði:   * Próf úr forsetningum, samtengingum og atviksorðum   Stafsetning:   * Stafsetningaræfingar, 10 yfir önnina |
| 13.01-30.05 | Bókmenntir, málfræði, ritun og ljóð. | Bókmenntir: heimalestur, samlestur, spurningaverkefni, próf, hópaverkefni, ritgerð.  Málfræði: Verkefnabók, verkefnahefti, próf, ljósmynd út frá málshætti eða orðatiltæki, einstaklingsverkefni út frá nýyrðum og Kahoot! könnun út frá íslenskum mállýskum.  Ritun: bókmenntafræðileg ritunarverkefni, praktískt ritunarverkefni tengd fjölmiðlum og bréfaskriftum.  Ljóð: ljóðagerð út frá fjórum mismunandi ljóðaformum. | Bókmenntir:   * Spurningar * Krossapróf * Hópaverkefni – búa til myndasögu * Hópaverkefni – búa til myndband og leika * Einstaklingsverkefni – skapandi skil   Málfræði:   * Próf úr orðflokkagreiningu og setningafræði * Verkefnavinna, ein og í hópum   Ritun:   * Verkefnavinna upp úr ritunarbók * Verkefnavinna út frá fjölmiðlum og fyrirmyndum um bréfasendingar   Ljóð:   * Ljóðagerð |